1972

мини
**1972** (**[[Римски бројки|]]**) — престапна година според општоприфатениот календар. Тоа била 1972 година од новата ера, 972. од вториот милениум, 72. од XX век и трета од 1970-тите.

## Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509&nbsp;г.&nbsp;п.н.е. според продолжениот јулијански календар, истата трае во текот на 7480 и 7481 година. Според асирскиот календар, во којшто мерењето на времето започнува од 4750 г.&nbsp;п.н.е, кога се проценува дека бил изграден првиот храм во граот Асур, станува збор за 6722 година. Понатаму, во еврејскиот календар, којшто започнува на 1 септември 3760 г.&nbsp;п.н.е. според продолжениот јулијански календар или околу една година пред создавањето на светот според Евреите, годината се протега во текот на 5732 и 5733 еврејска година. Според календарот на Римјаните, којшто започнува од 753 г.&nbsp;п.н.е., кога браќата Ромул и Рем го основале градот Рим (познато и како *[[Ab urbe condita]]*), годината е избројана како 2725.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт Цар или 2637 г.&nbsp;п.н.е.; додека други сметаат дека за почеток треба да се земе годината кога Жолтиот Цар станал владетел, т.е. 2697 г.&nbsp;п.н.е. На тој начин, според првото гледиште, 1972 година се протега во 4608 и 4609, додека според второто гледиште, годината трае во текот на 4668 и 4669 кинеска година. Будистичкиот календар започнува да го мери времето од 543&nbsp;г.&nbsp;п.н.е., година во којашто се смета дека Буда достигнал состојба на нирвана, и годината ја брои како 2515. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1391 и 1392 исламска година.

## Настани
* 30 јануари — Британската војска убива 14 невооружени ирски активисти за време на марш во Дери, Северна Ирска.
* 20 април — Американскиот свемирски брод „Аполо 16“ се спушти на Месечината.
* 15 мај — Окинава ѝ е вратена на Јапонија по 27 години американска окупација.
* 17 јуни — Во САД започнува скандалот Вотергејт.
* 21 декември — Западна и Источна Германија се признаваат една со друга.
* Македонскиот писател за деца Васил Куноски ја добил наградата 11 Октомври за животно дело.

## Родени
* 6 март - Шекил О’Нил, американски кошаркар
* 20 април - Жељко Јоксимовиќ, српски пејач
* 21 април - Северина Вучковиќ, хрватска пејачка
* 3 мај - Рената Дескоска, македонска универзитетска професорка и политичарка
* 10 јуни - Радмила Шекеринска, македонска политичарка
* 23 јули - Зинедин Зидан, француски фудбалер
* 24 септември - Дуке Бојаџиев, македонски композитор
* 28 септември - Перо Блажевски, македонски кошаркар
* 30 септември - Никола Димитров, македонски политичар
* 1 октомври - Стевче Алушовски, македонски ракометар

## Починале
* 27 април - Кваме Нкрума, гански политичар
* 1 ноември - Езра Паунд, американски поет
* 9 ноември - Елисие Поповски, македонски комунист и партизан
* 26 декември - Хари Труман, американски претседател
* 28 декември - Наум Веслиевски, македонски партизан

## Поврзано
* Календарот за таа година

## Надворешни врски

71972